*Projekts*

|  |  |  |
| --- | --- | --- |
| Rīgā | Nr. | 2017. gada … |

**. §**

**Par atbildīgo ministriju kompetences sadalījumu par Ministru kabineta noteikumiem, kas jāizdod uz Administratīvo pārkāpumu procesa likuma pamata**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

Valsts sekretāriem līdz 2018. gada 1. martam iesniegt izsludināšanai Valsts sekretāru sanāksmē Ministru kabineta noteikumu projektus, kas jāizdod uz Administratīvo pārkāpumu procesa likuma (turpmāk – likums) pamata, atbilstoši zemāk norādītajam kompetences sadalījumam.

|  |  |  |
| --- | --- | --- |
| Pilnvarojums likumā | Likuma tiesību norma, uz kuras pamata jāizdod Ministru kabineta noteikumi | Ministrija |
| Ministru kabinets nosaka kārtību, kādā nodod glabāšanā izņemto mantu vai dokumentus, kā arī institūcijas, kurām nodod glabāšanā izņemto mantu vai dokumentus. | 101. panta ceturtā daļa | Iekšlietu ministrija |
| Ministru kabinets nosaka kārtību, kādā amatpersona pieņem lēmumu par mantu nodošanu realizācijai vai iznīcināšanai un kādā veicama šo mantu realizācija vai iznīcināšana. | 101. panta piektā daļa | Iekšlietu ministrija |
| Ministru kabinets nosaka kārtību, kādā realizēto vai iznīcināto mantu tās īpašniekam atlīdzina vai aizvieto ar tādu pašu un tādas pašas kvalitātes mantu vai arī samaksā vērtību, kāda realizētajai vai iznīcinātajai mantai būtu bijusi atlīdzināšanas brīdī.  | 101. panta septītā daļa | Iekšlietu ministrija |
| Ministru kabinets nosaka prasības attiecībā uz mēraparātu, ar kuru pārbauda personas izelpas gaisu.  | 102. panta trešā daļa | Veselības ministrija |
| Kārtību, kādā nosakāma alkohola koncentrācija izelpas gaisā, kā arī alkohola, narkotisko vai citu apreibinošo vielu ietekmes vai reibuma konstatēšanas (ekspertīzes) kārtību nosaka Ministru kabinets. | 102. panta piektā daļa | Veselības ministrija |
| Integrētajā iekšlietu informācijas sistēmā no administratīvā pārkāpuma lietas iekļaujamās ziņas, kas nepieciešamas personas, mantas vai dokumenta atrašanās vietas noskaidrošanai, šo ziņu apjomu, iekļaušanas pamatu un mērķi, to iekļaušanas, izmantošanas un dzēšanas kārtību, institūcijas, kurām piešķirama piekļuve minētajā sistēmā iekļautajām ziņām, kā arī amatpersonu rīcību, konstatējot tādas personas, mantas vai dokumenta atrašanās vietu, par kuru ziņas ir iekļautas Integrētajā iekšlietu informācijas sistēmā, nosaka Ministru kabinets. | 122. panta trešā daļa | Iekšlietu ministrija |
| Ministru kabinets nosaka kārtību, kādā atmaksā samaksāto naudas summu un atdod izņemto mantu un dokumentus. | 168. panta trešā daļa | Iekšlietu ministrija |
| Ministru kabinets nosaka apmēru un kārtību, kādā šā panta pirmajā daļā minētos procesuālos izdevumus sedz no valsts un pašvaldības līdzekļiem. | 279. panta otrā daļa | Tieslietu ministrija |
| Ministru kabinets nosaka kārtību, kādā aprēķina izdevumus, kas saistīti ar apreibinošo vielu ietekmes konstatēšanai veiktajām pārbaudēm, un kārtību, kādā par minētajiem izdevumiem informē iestādi, kuras amatpersona pieņem nolēmumu par sodu. | 279. panta trešā daļa | Iekšlietu ministrija |
| Ministru kabinets nosaka kārtību, kādā aprēķina izdevumus, kas radušies sakarā ar administratīvā pārkāpuma lietā izņemtās mantas un dokumentu nodošanu glabāšanā, glabāšanu, iznīcināšanu un realizāciju, un kārtību, kādā par minētajiem izdevumiem informē iestādi, kuras amatpersona pieņem nolēmumu par sodu. | 279. panta ceturtā daļa | Iekšlietu ministrija |
| Ja personai piemērots administratīvais sods un izņemtās mantas realizētas, tad no iegūtajiem līdzekļiem atskaita summu, kas nepieciešama naudas soda samaksai un to izdevumu segšanai, kuri ir saistīti ar izņemto mantu nogādāšanu glabāšanai, glabāšanu un realizāciju. Ministru kabinets nosaka minētās summas atskaitīšanas kārtību. | 280. panta piektā daļa | Iekšlietu ministrija |
| Ministru kabinets nosaka īpašas formas apliecinājumu un tā saturu mantiska rakstura piedziņas nodrošināšanai sadarbībā ar Eiropas Savienības valstīm. | 295. panta otrā daļa | Tieslietu ministrija |

Valsts kancelejas direktors Jānis Citskovskis

Iesniedzējs:

Tieslietu ministrijas valsts sekretārs Raivis Kronbergs

Laura 67036909

Jolanta.Laura@tm.gov.lv